РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  14

от заседание на Комисия ”Професионална квалификация, информационни технологии и статистика” на ВСС,
проведено на 09.04.2013 г.

Днес, 09.04.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи” и Мая Атанасова - старши експерт-юрисконсулт дирекция „Правна” при АВСС.

1. ОТНОСНО: Решение на ВСС по протокол № 13/04.04.2013 г. във връзка с писмо от председателя ВАС относно извършена проверка от Комисията по предотвратяване и установяване на конфликт на интереси и взаимодействие с ИВСС към ВСС за спазването на принципа за случайно разпределение на делата, с което възлага на КПКИТС да продължи работата във връзка с проверката за спазването на принципа за случайно разпределение на делата.
Приложение:
Писма № 11-02-028/08.04.2013 г. и № 11-02-029/08.04.2013 г. от Георги Колев, председател на ВАС и член на ВСС.
Писмо № 11-06-277/08.04.2013 г. от Владимира Янева, председател на Софийски градски съд.
Писмо №11-06-279/08.04.2013 г., подписано от 19 съдии от Софийски градски съд.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема за изпълнение решението на ВСС по протокол № 13/04.04.2013 г., с което се възлага на КПКИТС да продължи работата във връзка с проверката за спазването на принципа за случайно разпределение на делата.
1.2. Проверки за приложението на случайния принцип при разпределението на съдебните дела в съдилищата ще извършват всички членове на комисията, с изключение на членове, които си направят отвод
1.3. Възлага на Мария Кузманова да предложи методология за извършване на проверки за приложението на случайния принцип при разпределението на съдебните дела в съдилищата.
1.4. Проверката в Софийски градски съд да се извърши, на 24.04.2013 г., сряда, от 11.00 часа. Проверката да се извърши от членовете на комисия „Професионална квалификация, информационни технологии и статистика” на ВСС с изключение на Мария Кузманова и Юлия Ковачева.
1.5. Да се поиска от Комисията по предотвратяване и установяване на конфликт на интереси и взаимодействие с Инспектората към ВСС да предостави получена от СГС информация по повод планираната за 08.04.2013 г. проверка, ако разполага с такава. 
1.6. Да се изпрати писмо по електронна поща до съпредседателите на Гражданския съвет към ВСС с молба, в срок до 15.04.2013 г., неправителствените организации от състава в Гражданския съвет да определят до трима квалифицирани експерти, за участие в проверката.

2. ОТНОСНО: Проект на Комуникационна политика на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема изготвените „Бележки по проекта на комуникационна политика на ВСС”.
2.2. Препоръчва проектът на комуникационна политика на ВСС да се преработи, като се съобрази с предложените бележки.
2.3. Решението на комисията и приетите  „Бележки по проекта на комуникационна политика на ВСС” да се изпратят на комисия „Комуникационна политика”.

3. ОТНОСНО: Писмо от председателя на Окръжен съд гр. Стара Загора с искане за отпускане на средства за закупуване на сървър от среден клас.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Отлага разглеждането на т. 3 от дневния ред за съвместно обсъждане с комисия „Бюджет и финанси”.

4. ОТНОСНО: Писмо от председателя на Районен съд гр. Лом с искане за отпускане на средства за закупуване на десет броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

4.1. Отлага разглеждането на т. 4 от дневния ред за съвместно обсъждане с комисия „Бюджет и финанси”.

5. ОТНОСНО: Писмо от Консорциум „Лирекс БГ” ООД – „Индекс-България” ООД относно актуализация на локалните бази на ЕСГРАОН и промени в програмното осигуряване на АИС „Бюра съдимост”.
В писмото на консорциум „Лирекс БГ” ООД – „Индекс-България” ООД е приложено описание на промените в АИС „Бюра съдимост”, което трябва да бъде изпратено в районните съдилища.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
 Р Е Ш И :

5.1. Да се изпрати в районните съдилища приложеното в писмото на консорциум „Лирекс БГ” ООД – „Индекс-България” ООД описание на промените в АИС „Бюра съдимост”.

6. ОТНОСНО: Писмо от председателя на Районен съд гр. Благоевград относно закупуване на лиценз за ползване и техническа поддръжка DOMINO сървър и LOTUS NOTES.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Отлага разглеждането на т. 6 от дневния ред за съвместно обсъждане с комисия „Бюджет и финанси”.

7. ОТНОСНО: Писмо до Роман Василев – Министър за развитие на електронно правителство относно проучвателния проект за е-правосъдие по ОП „Административен капацитет” за изграждане електронното управление.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
 Р Е Ш И :

7.1. Приема за сведение писмото до Роман Василев – Министър за развитие на електронно правителство.

8. ОТНОСНО: Писмо от Валери Борисов – Зам. министър на транспорта, информационните технологии и съобщенията относно определяне на лица за контакт по предоставяне на лични данни на основание чл. 4, ал. 1, т. 2 от ЗЗЛД с цел изготвяне и издаване на карти за електронна идентификация по проект „Подобряване на административното обслужване на потребителите чрез надграждане на централните системи на електронното правителство”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Определя Валери Михайлови и Светослав Неделчев за лица за контакт по проект „Подобряване на административното обслужване на потребителите чрез надграждане на централните системи на електронното правителство” изпълняван от Министерството на транспорта, информационните технологии и съобщенията.
8.2. Решението и телефони за връзка да се изпратят на  Министерството на транспорта, информационните технологии и съобщенията, на посочената в писмото електронна поща.

9. ОТНОСНО: Провеждане на съвместно заседание с комисия „Бюджет и финанси” на ВСС за вземане на принципно решение относно исканията от съдилища за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да проведе съвместно заседание с комисия „Бюджет и финанси” на ВСС, на което да се обсъдят:
- състоянието на компютърната техника в съдилищата;
- постъпили искания от съдилищата за закупуване на хардуер и софтуер;
- реда за даване на разрешения за закупуване на компютърна техника, в условията на недостиг в бюджета на съдебната власт;
- възможностите за провличане на финансиране по европейски проекти и програми. 
9.2. В заседанието да участват членовете на комисия КПКИТС и експертните сътрудници към нея. 

10. ОТНОСНО: Създаване на координираща работна група към Висшия съдебен съвет по Електронно правосъдие.

УВАЖАЕМИ ЧЛЕНОВЕ НА ВИСШИЯ СЪДЕБЕН СЪВЕТ,

Комисия "Професионална квалификация, информационни технологии и статистика" предлага Висшият съдебен съвет да вземе следното решение:

ПРОЕКТ: 
ВИСШИЯТ СЪДЕБЕН СЪВЕТ
Р Е Ш И:

1.	СЪЗДАВА координираща работна група към Висшия съдебен съвет по Електронно правосъдие, с участие на представители от:
Върховен касационен съд
Върховен административен съд
Прокуратура на Република България
Инспекторат към ВСС
Национален институт на правосъдието
Министерство на правосъдието

2.	ПРЕДЛАГА на институциите по точка 1 да определят до двама свои представители за участие в координиращата работна група.

3. 	СВИКВА първо заседание на координиращата работна група на 17.04.2013 г. от 11.30 ч., в сградата на ВСС.

11. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Насрочва следващо заседание на комисията за 16.04.2013 г. /вторник/.
ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ